Sian Proctor
Sian Proctor (tallafuzi: Shan Prokter 1970-yil 28-martda tugʻilgan) — amerikalik tijorat kosmonavti, geologiya professori va fan kommunikatori. U 2021-yil 15-sentabrda Crew Dragon kosmik kapsulasining uchuvchisi sifatida yer orbitasiga chiqarildi. Ushbu missiya Inspiration4 xususiy orbital kosmik parvozi edi. Proctor shbu missiyada uchuvchi sifatida kosmik kemani boshqargan birinchi afro-amerikalik ayol boʻldi. U, shuningdek, Gavayi orollaridagi kosmik tadqiqotlar analogi va simulyatsiyasi (HI-SEAS) missiyasining taʼlim boʻyicha mutaxassisi boʻlgan. Proktor Arizona shtatidagi South Mountain Community kollejining geologiya fanlari professori boʻlgan. U shuningdek, Fuqarolik havo patrulining mayori boʻlib, Arizonada aerokosmik taʼlim xodimi boʻlib xizmat qiladi.